Publication: Magyar Közlöny
Issue: MK-2001-73 (Year: 2001, Number: 73)
Era: 1990-2004
Section: 394—395.; 39/1999. (XII. 21.) AB határozat, ABH 325,
Paragraph Index: 792

394—395.; 39/1999. (XII. 21.) AB határozat, ABH 325, 342—347. stb.]. A megkülönböztetéssel kapcsolatban az Alkotmánybíróság már több ízben kifejtette, hogy az nem abszolút, a mindenkori szabályozás tárgyi és alanyi összefüggésében vizsgálható, hogy a megkülönböztetés alkotmányos határok között marad-e. Ha azonban adott szabályozási kereteken belül eltérő szabályozás vonatkozik valamely csoportra, ez a megkülönböztetés tilalmába ütközik, kivéve, ha az eltérésnek kellő súlyú alkotmányos indoka van. A különbségtétel alkotmányosságának feltétele tehát, hogy megvalósuljon az egyenlőként — egyenlő méltóságú személyként — való bánásmód. A megkülönböztetésnek azonban egymással összehasonlítható alanyi körre kell vonatkoznia, mert kizárja az alkotmányellenességet, ha az egyenlőtlenség a jogi konstrukció különbözőségéből fakad, vagyis az egyenlőként való kezelés egészen különböző jogi helyzetben lévők összehasonlítása esetén nem merülhet fel. A Hszt. Második Részében szereplő rendelkezésekből megállapíthatóan a hivatásos állományú, valamint a szerződéses jogviszonyban lévő katonákra vonatkozóan azonosak a kötelességek (212. §), az alapjogok korlátozása (213, 216, 217. §-ok), a szolgálat teljesítésének módja (227. §), a szolgálati viszony módosulása (228. §), előmenetel, szabadság (233—236. §), a fegyelmi felelősség (241. §). Eltérőek a rendelkezések a szolgálati viszony létesítésének feltételeit (222. §), a maximált szolgálati időt és életkort (224. §), a vizsgakövetelményt (225. §) és a lakhatási támogatást (240. §) illetően. Végül eltérően rendelkezik az indítvány által támadott, a szolgálati viszony megszűnésének további eseteit szabályozó 230. §, amely csak a szerződéses állományúakra alkalmazható. A fentiekből azonban az a következtetés vonható le, hogy a két csoport egymással összehasonlítható, lényeges különbség nincs a szolgálati viszonyuk jellemzőit illetően. A Hszt. indokolása nem szól arról, hogy min alapszik a különbségtétel a szolgálati viszony megszüntethetőségében, és az egyéb rendelkezésekben sem lelhető fel olyan társadalmi cél, amelynek megvalósulásához szükség lenne a különbségtételre. Ellenkezőleg, ugyanazon szervezeti változás váltja ki a fegyveres szerv részéről a felmentést, mint a szerződés felbontását. A megkülönböztetésnek nincs tárgyilagos mérlegelés szerint ésszerű indoka, vagyis önkényes. Mindezekre figyelemmel megállapítható, hogy a Hszt. vizsgált rendelkezése sérti az Alkotmány 70/A. §

Source: https://magyarkozlony.hu/hivatalos-lapok/4dea48e44a475c3a015b632a3521b60bccb3ddd9/dokumentumok/eabc6a2d7be06453d5eb111969a0947c1d4d5df0/letoltes